
Més vides que un gat 


DE MÍNIMS - Anglaterra torna a fer 
un partit molt fluix, però salva els 
mobles amb un gol de Saka (1-1), 
s'emporta la victòria en la tanda de 
penals, i acaba trencant un malefici 
a l'Eurocopa que ha durat 28 anys 


Anglaterra 

Suïssa 
ANGLATERRA: Pcdord. Waher 
Stones, Konsa (Palmer, 78): Saka, Mai 
moo lEze. 78). Rice, Trippier (Shaw. 18} 
Foden (Nexander-Arneló, 115), Belling 
ham: i Kane (Trey, 109). 
SUÍSSA: Sommer: Schar Akanji Ricar- 
do Roċriguer: Ndoye (Zakaria 98). 
Frewer (Amdouni, 118°), Xhaka. Aebi- 
scher (Sierro, UB): Rieder (2eber, 64). 
Vargas (Widmer, 64): i Embela (Shaqiri, 
109) 
GOLS: 01 (75) Embalo. H (80) Saka. 
PENALS 5-3: Gols de Palmer, Being- 
ham, Sata, Jeney i AlexarderAmod 
Gok de Schar Sagiri i Amdoumi, Falla 
Akanji. 
ÀRBITRE: Daniele Orsate (Itàlia) 
T.G.: Kane (67), CAng'aterra; i Schar 
(32) i Widmer (85), de Suissa. 
ESTADI: 50.000 espectadors al Mer 
kur Spiel-Ares.a de Düsse dert 
——————— 


Oriol Robiró 
BARCELONA 


Siel futbol fos un esport de 
mèrits, Anglaterra estaria 
a casa fa dies. Que no sem- 
pre sigui questió de meri- 
tocràcia és el que fa més 


bonic aquest esport, però 
de tant en tant també és la 
seva condemna. I és que, 
malgrat tenir una de les 
seleccions més potents de 
tot el campionat, si no la 
que més, els de Southgate 
continuen avançant ron- 
des amb un futbol pobrís- 
sim, que només sembla 
veure la llum a batzegades 
quan les coses van mal da- 
des. Ahir contra Suïssa, 
igual que contra Eslovà- 
quia, Anglaterra es va ha- 
ver de veure amb un peu i 
mig fora després del gol 
d'Embolo (75) per tornar 
a salvar els mobles a còpia 
d'orgull i un golàs de Saka 
(807. I després, en la tan- 
da de penals, una aturada 
de Pickford a Akanji en el 
primer llançament dels 
sulissos va rematar la feina 
per donarelbitlleta Angla- 
terra per unes semifinals 
immerescudes, però que 
deixa una selecció carre- 
gada d'estrelles a les por- 
tes de la lluita pel títol. 
Anglaterra no s'ho va 


Els jugadors d'Anglaterra celebren l'agònica classificació en la tanda de penals El cr£ 


merèixer, però també és 
de justícia dir que Suissa 
no és que fes gaires coses 
per guanyar-se el bitllet. 
La diferència de nivell so- 
bre el paper, però, és el que 
fa marcar diferències en la 
lectura. I és que en línies 
generals el partit va tenir 
un nivell molt i molt baix. 
No ho va semblar en els 
primers minuts, quan els 
dos equips van ser una mi- 
ca més atrevits, però de se- 
guida el ritme va baixar i 
cap de les dues seleccions 
va ser incapaç d'inquietar 
la porteria rival en tota la 


primera part. 

Per veure el primer xut 
a porteria en tot el partit 
es va haver d'esperar al mi- 
nut 51. El va fer Suïssa, 
concretament Embolo, i 
no va generar problemes a 
Pickford. Això sí, va can- 
viar lleugerament el guió, 
ja que fins llavors qui duia 
la iniciativa sense generar 
perill era Anglaterra, men- 
tre que en la segona part 
els suissos s'ho van co- 
mençar a creure i van fer 
un pas endavant. Un pas 
endavant que els va dur al 
premi del gol en el minut 


75, quan Ndoye va fer una 
centrada rasa que Embolo 
va aprofitar al segon pal 
per marcar el 0-1. 
Anglaterra estava mor- 
ta, però va aparèixer Saka, 
el millor jugador del partit 
amb diferència i l'únic an- 
glès que va tenir una es- 
purna diferent al davant. 
L'extrem de l'Arsenal, del 
no res, es va inventar un 
golàs amb un xut amb ros- 
ca al pal llarg que, després 
d'acariciar la fusta, es va 
convertirenl'1-1 (80). Els 
de Southgate tornaven a 
salvar una situació deses- 


perada, a base d'una men- 
talitat competitiva que és 
l'únic que els està salvant. 

En la pròrroga ningú va 
ser capaç de desfer l'em- 
pat. La por es va tornar a 
apoderar de les dues selec- 
cions, i això que en la sego- 
na part Suïssa va vorejar 
dues vegades el gol. Sobre- 
tot en un intent de gol 
olímpic de Shagiri que es 
va estavellar al travesser, 
que s'hauria convertit en 
el gol de l'Eurocopa i que 
hauria evitat arribar a una 
tanda de penals que va afa- 
vorir els anglesos. W 


Quarts. Els neeriandesos comencen perdent contra Turquia, però 
remunten i jugaran una semifinal de l'Eurocopa vint anys després 


Koeman torna els Països ..— 


Baixos entre els millors 


Oriol Robiró 
GIRONA 


Feia vint anys que els Pa- 
isos Baixos no es classifi- 
caven per a una semifinal 
de l'Eurocopa. I deu que no 
ho feien en una gran com- 
petició, des que el 2014 
van acabar tercers el mun- 
dial —quatre anys abans 
van ser subcampions—. I 
quan menys ho semblava, 
després d'haver acabat 
tercers en la fase de grups, 
elsneerlandesos han apro- 
fitat la banda més assequi- 
ble del quadre per collo- 
car-se entre les quatre mi- 
llors seleccions de l'Euro- 
copa. Suant de valent, ja 


que ahir van anar de me- 
nys a més i van haver de 
remuntar el gol inicial de 
Turquia, però el 2-1 defini- 
tiu els dona un premi que 
podria ser només el pri- 
mer pas, veient que el seu 
rival en les semifinals serà 
una Anglaterra que tam- 
poc no gira del tot rodó. 
La victòria dels Països 
Baixos va ser el premi a la 
persistència. Perquè allà 
on no van arribar a través 
del joc, els de Ronald Roe- 
man ho van fer a còpia 
d'acumular gent al davant 
per tancar els tures a la se- 
va àrea en la segona part. 
Podria haver sortit bé o 
no, perquè Turquia va te- 


nir ocasions per matar el 
partit al contraatac, però 
finalment als neerlande- 
sos els va sortir cara. 

Poc semblava que po- 
dria acabar així, a la mitja 
part, ja que després d'un 
inici prou correcte dels Pa- 
isos Baixos, dominant i ge- 
nerant més d'una ocasió, 
Turquia va anar creixent a 
partir del quart d'hora de 
joc. Tant, que va trobar el 
0-1 (85') amb una remata- 
da de cap d'Axaydin des- 
prés d'una centrada d'Ar- 
da Gúler, el millor dels 
tures. Els neerlandesos es- 
taven enfonsats i no van 
tenir capacitat de reacció 
en la primera part. Des- 


Els jugadors neeriandesos celebrant el gol de l'empat W £FE 


prés de la represa, amb 
l'entrada de Weghorst, els 
de Roeman van intimidar 
més la porteria rival. Un 
xut de falta d'Arda Güler 
que es va estavellar al pal 
ho podria haver canviat 
tot, però quan arribava la 


recta final els Països Bai- 
xos van trobar l'efectivitat. 
necessària per capgirar el 
marcador. Primer De Vrij, 
aprofitant una centrada 
de Memphis, va empatar 
el partit amb un bon cop 
de cap (70) i després Múl- 


Països Baixos 

Turquia 
PAÏSOS BAIXOS: verbruggen: Dum- 
fries, De Vrij. Van Dijk. Aké (Van de Ven, 
73): Schouten, Reijnders (Veermen, 73); 
Bergwijn (Weghorst 46), Xavi Simons 
(Zirkzee, 87), Gako: i Mempbis (Frim 
Cee ad TEA 1n 
TURQUIA: Gónok: Vi dir (Ceik, 82). 
Ayhan (licsoy. 89). Akayäin (Tosun. 
87). Bartalci, adiegu: Arda Güler, Öz 
can (Yokuslu, 77), Caltanegiu Yildiz 
(Akturkogje, 77): Yimaz 
GOLS: 041 (35) Mayór. H (70) De 
Vrij. 21061) Miléir, en prèpia porta. 
ÀRBITRE: Cément Turpie (França) 
T.G.: Xavi Simoes (30), Aké 59). Van 
Dük (64) i Weghorst (967. des Paises 
Baixes: : Tesun (93°), de Turquia. T.V.: 
directa a Vidrim. 2 la banqueta. 
ESTADI: 70.000 espectadors a l'Estadi 
Olimpic de Ber in. 


dür es va fer el 2-1 en prò- 
pia intentant evitar la re- 
matada de Galpo (75). 
Les aturades de Verbrug- 
gen al final van rematar la 
feina a favor de l'orange, 
que ara ja s'atreveix a so- 
miar-ho tot. El 


- j- EURO2024 
es 


Calvari. El canari s'acomiada de la temporada amb una nova lesió, 
provocada per una forta entrada de Kroos, que el tindrà un mes de baixa 


Pedri: adeu a l'Eurocopa 


Marta Escubós 
BARCELONA 


Molt males notícies per a 
Pedri González, que es 
perdrà tot el que queda 
d'Eurocopa per culpa 
d'una duríssima entrada 
de Toni Rroos quan no- 
més s'havien disputat cinc 
minuts en el duel dels 
quarts de final contra Ale- 
manya. El canari té un es- 
quinc lateral intern de 
grau dos al genoll esquer- 


re, una lesió que el deixarà 
fora de combat entre un 
mes i un mes i mig. Cop 
anímic molt dur per al fut- 
bolista de 21 anys, i baixa 
sensible per a la selecció 
espanyola i el Barça, que 
irà comptar amb el 
mpista en la 


no pi 
migo 
temporada, que arrenca el 


pre- 


dimecres 10 a les ordres 
de Hansi Flick 

Pedri va ser el que va 
sortir més malparat de 
l'inici intens i agressiu dels 
alemanys. En el minut 4, 
el ja exjugador del Madrid 
va voler tallar un contra. 
atac prometedor d'Espa- 
nya impactant la seva ca- 
ma amb el genoll esquerre 
del canari, que va caure de 
manera acrobàtica sobre 
el terreny de joc. Tot i la 
gravetat de l'acció, Antho- 
ny Taylor, l'àrbitre anglès 
del matx, va decidir que 
aquella ió no havia de 
ser amonestada ni tan sols 
amb targeta groga. Des- 
prés de rebre tractament 
dels serveis mèdics sobre 
la gespa de Stuttgart, Pe- 
dri va intentar incorporar: 


Bn. TE aga 

Pedri en el moment que va haver de ser substituit El £FE 


se amb l'esperança que 
allò només havia estat un 
cop. De seguida, però, amb 
llàgrimes als ulls, va dema- 
nar el canvi. La primera 
exploració ja va determi 
nar l'abast de la lesió que 
acabaria confirmant ahir 
a la tarda la federació es- 
panyola. Per sort, s'han 
descartat lesions associa- 


des. El blaugrana, tot i que 
ha dit adeu a l'Eurocopa, 
es quedarà a Alemanya 
per fer costat als seus com- 
panys. 


Un sens fi de lesions 
Pedri continua de pega 
amb les lesions. Des de la 
gran rrega de partits 
que va tenir la temporada 
2020/21, en què ho va ju- 
gar gairebé tot amb el Bar 

TUTIGART AS ENA STUTIGART) 


ca i també va disputar 
l'Eurocopa i els Jocs Olím 
pics, no ha vist més la 
llum. Sense anar més llu 
ny, aquest curs ja s'havia 
perdut partits 
per no estar bé fisicament. 
El mes d'agost es va fer 
una lesió al recte anterior 
de la cuixa dreta que el va 
apartar de l'equip 71 diesi 
12 partits oficials. Al de- 
sembre, es va perdre tres 
duels per un cop que li va 


diversos 


provocar una lesió muscu- 
lar, i al març, a San Ma- 
més, va tornar a caure, 
amb una lesió al recte fe- 
moral de la cama dreta. 
Tot un calvari que l'ha pri- 
vat de la regularitat neces- 
sària per continuar crei 
xent com a futbolista. En 
un estiu i una competició 


que li havia de servir per 
arribar amb força i con 
fiança a la pretemporada 
del Barça, s'ha tornat a 
trencar. Aquest cop, per 
una acció molt desafortu 
nada. 

El temps de recupera- 
ció serà de, com a mínim, 
quatre setmanes. P 
tant, no podrà fer la pre- 
temporada amb el club 
blaugrana, i Hansi Flick no 
podrà disposar dell fins 
que comenci la lliga. Re- 
cordem que el Barça debu- 
tarà el dissabte 17 d'agost 
al camp del València. S'in- 
tentarà que ja estigui dis- 
ponible, però tenint en 
compte Thistorial de le- 
sions, s'haurà d'anar amb 
peus de plom perquè no hi 
hagi una recaiguda. E 


Fase final 

Sostre. Robert Martinez, amb Bè 


gica primer 


i ara amb Portugal, s'ha quedat a les portes 
d'accedir a les semifinals de la cita europea 


La maledicció 
amb els quarts 


Marta Escubós 
BARCELONA 


Robert Martínez marxa 
d'Alemanya amb sensació 
agredolça. Per una banda, 
el balaguerí ha fet una mi- 
ca més gran la seva llegen- 


da a les banquetes conver- 
tint-se en el sisè tècnic que 
arriba a la fase final d'una 
eurocopa amb dues selec- 
cions. Per l'altra, però, 
s'ha quedat amb la mel als 
llavis d'aconseguir 
ificació per a les semi- 
que hauria estat his- 
tòrica per a ell. Ni amb Bèl- 
gica primer, ni ara amb 
Portugal, ha pogut supe 
quarts de final 


una 


rar els 
d'una cita europea. 
Robert Martínez va 
agafar les regnes del com: 
binat portuguès el gener 
del 2028. Només d'ater 
rar, els resultats ja van ar: 
ribar. L'inici va ser excep- 
cional, amb un ple de vic- 


tòries en els deu partits de 
classificació per a aquesta 
Eurocopa. Això, afegit a 
un grup de futbolistes amb 
molt potencial, situaven 
Portugal com a una de les 
cions cridades a fer 


alguna cosa important en 
aquest campionat. No ha 
estat així. S'esperava molt 
més d'aquesta selecció, 
malgrat caure en el costat 
més dur del quadre. En els 


vuitens de final, van resis 
tir contra Eslovènia grà- 
cies al fet que Diogo Costa 

Robert Martínez El tre 


es va vestir d'heroi, i va 
aturar tots els penals en la 
tanda. En els quarts de fi 
nal contra França, la sort 
no va ser favorable. En el 
penal decisiu, Joào Félix 
no va estar encertat i va 
enviar Portugal capa casa, 


més aviat del previst. 

El tècnic català s'haurà 
d'esperar per aconseguir 
el seu primer títol com a 
seleccionador, una fita 
que també se li va resistir 
en els sis anys i tres mesos 


que va estar al capdavant 
de Bèlgica. Amb els bel- 
disputar l'Euroco- 
2020, quan també 
van caure en els quarts 


amb la selecció que seriala 
campiona del torneig, Ità 
lia (1-2). Continua la male- 
dicció. 

Aitana H cre 


Barça. La Pilota 
d'Or, orgullosa del 


seu campus, avala 
l'aposta del club 


Aitana: “Pere 
Romeu téuns 
coneixements 
brutals" 


X.M. 
BARCELONA 


Aitana Bonmatí va ser 
l'atracció del campus que 
organitza a Sant Pere de 
Ribes, amb 150 nens i ne- 
nes. "Fa uns anys era im- 
pensable que una dona 
com jo pogués tenir un 
campus d'aquesta magni- 
tud", va explicar. Aitana 
va parlar de diversos noms 
propis, començant per Pe- 
re Romeu, que assumeix 
el relleu de Jonatan Giról- 
dez a la banqueta. "Té uns 
coneixements brutals. No 
tinc cap dubte que conti- 
nuarem avançant amb 
ell", va dir la migcampista, 
molt tranquil-la i conven- 
çuda de l'aposta continuis- 
ta del club. Aitana també 
va valorar l'arribada de 
l'últim fitxatge, Kika Na- 
zareth: "La conec bé i hi 
tinc molta bona relació. És 
molt jove i ens aporta 
molt. Ha jugat al Benfica 
molts anys i ha demostrat 
el seu talent en partits 
grans" E 


1a DIVISIÓ 


Moviments de mer- 
Cat. El Betis s'ha en- 
dut l'extrem Iker Losa- 
da (Racing de Ferrol), 
que tenia diversos pre- 
tendents després d'un 
gran rendiment a se- 
gona A. El Mallorca va 
anunciar el fitxatge de 
l'extrem japonès Taku- 
ma Asaro (Bochum) i 
té molt a prop l'exjuga- 
dor del Girona Johan 
Mojica, que ja va coin- 
cidir amb Arrasate a 
l'Osasuna. m 


Espanyol. Alvaro Tejero i Carlos Romero són els dos futbolistes escollits 
per reforçar la banda dreta i esquerra, respectivament. Aviat es farà oficial 


Els laterals, ben lligats 


Marta Escubés 
BARCELONA 


Els despatxos de Cornellà- 
el Prat treuen fum. Les 
baixes de Nico Melamed, 
Reidi Bare, Óscar Gil, Vic- 
tor Ruiz i Keita Balde obli- 
guen el club blanc-i-blau a 
reforçar-se de valent per a 
la pròxima temporada, la 
del retorn a primera divi- 
sió. En aquest sentit, hi ha 
dos noms que en aquests 
moments sonen amb for- 
ça: Alvaro Tejero i Carlos 
Romero. Dos laterals que 
es podrien oficialitzar en 
breu. Aquestes serien les 
primeres incorporacions 
per al curs 2024/25. 

Alvaro Tejero ha estat 
Tescollit per reforçar la 
banda dreta, després de la 
sortida d'Óscar Gil. El fut- 
bolista de 27 anys arribarà 
amb la carta de llibertat, ja 
que ha acabat contracte 
amb l'Eibar, equip en què 
ha militat en les últimes 
tres temporades. El ma- 
drileny també era cobejat 
peraltres equips de prime- 
ra, com Las Palmas, l'Ala- 
vés i el Valladolid, però en 
l'operació ha tingut un pa- 
per molt important el di- 
rector esportiu blanc- 
iblau, Fran Garagarza, 
que ja el va incorporar a 
l'Eibar el 2022. 

Es tracta d'un fitxatge 


de nivell. La temporada 
passada va ser un dels mi- 
llors lateral de segona divi- 
sió. Destaca perquè té 
molta arribada i pels seus 
gols ambxuts de llarga dis- 
tància. Sota les ordres de 
Joseba Etxeberria, l'any 
passat va jugar 40 partits, 
en els quals va marcar dos 
gols i va repartir set assis- 
tències. Tejero es va for- 
mar a les categories infe- 
riors del Madrid, i també 
hajugat amb l'Albacetei el 
Saragossa. A primera divi- 
sió només ha disputat 22 


Àlvaro Tejero i Carlos Romero El GALVAROTEJERO2 / EFE 


partits. Va ser amb l'Eibar 
els cursos 19/20 i 20/21. 
Tejero, doncs, competirà 
per un lloc en la titularitat 
amb Omar el Hilali. 

A l'altra banda, qui vin- 
drà per fer la competència 
a Brian Oliván és Carlos 
Romero, un dels laterals 
esquerres amb més pro- 
jecció de la lliga. Valencià 
de 22 anys, va debutar a 
primera la temporada pas- 
sada amb el Vila-real, des- 
prés de dos anys al filial 
groguet jugant a segona 
divisió. En total, van ser 


259 minuts repartits en 
set partits. 

En aquest cas, però, el 
futbolista arribarà cedit 
per una temporada. L'ob- 
jectiu és que pugui conti- 
nuar acumulant minuts 
enl'elit. Minuts que no tin- 
dria al Vila-real. Ja fa 
temps que el club periqui- 
to el seguia de molt a prop. 
Es tracta d'un jugador 
amb molt talent, i que es 
pot adaptar perfectament 
tant a la posició de lateral 
pur com a la d'extrem es- 
querre. El 


Futbol. El Girona té encarrilats els fitxatges del mig Donny Van de Beek (Manchester United) i 
el mitjapunta Gabriel Misehouy, un jove de 18 anys que arribarà lliure de l'Ajax 


La via neerlandesa 


Oriol Robiró 
GIRONA 


Si tot va com està previst 
el Girona farà oficial els 
propers dies un parell de 
moviments més, de perfils 
ben diferents però que 
comparteixen país.Daley 
Blind va obrir el camí dels 
Paisos Baixos cap a Monti- 
livi, i és probable que se 
n'hi afegeixin dos més. 
Són Donny Van de Beek, 
un migcampista experi- 
mentat del Manchestster 
United que ja fa temps que 
segueix el Girona, i Ga- 
briel Misehouy, un jove ta- 
lent de 18 anys que és una 
aposta de futur. Si res no 
es torça, el fitxatge està 


encaminat, tal com expli- 
cava el periodista especia- 
litzat en el mercat Fabri- 
zio Romano. 


Vell desig 

L'àrea esportiva del Giro- 
na ja volia incorporar Don- 
ny Van de Beek, un futbo- 
lista de 27 anys que va ser 
internacional, que tenia 
molt decartell al'Ajax, que 
va estar a punt de fitxar 
pel Madrid i pel qual el 
Manchester United va pa- 
gar 44 milions d'euros el 
2020. El pas per Old Traf- 
ford, però, ha frenat la se- 
va progressió. entre les le- 
sions i la falta de continu- 
itat. Va ser cedit a l'Ever- 
ton, i al gener se'n va anar 


al'Eintracht de Frankfurt, 
on ha jugat l'últim mig 
any. El United entén queel 
cicle del neerlandès ha 
acabat i s'ha avingut a ne- 
gociar amb el Girona. La 
fórmula és un traspàs 
baix, que podria ser infe- 
rior al milió d'euros, però 
amb una sèrie de varia- 
bles, en funció de partits 
jugats i d'objectius, que fa- 
rien créixer força la xifra. 


Visió de futur 

Gabriel Misehouy, de 18 
anys —complirà els 19 el 
proper 18 de juliol—, és 
agent lliure després de fi- 
nalitzar el seu contracte 
amb l'Ajax el passat 80 de 
juny. El Girona, dones, no 


haurà de pagar traspàs pel 
fitxatge d'un futbolista 
que aterrarà a Montilivi 
com una aposta de futur, 
malgrat que es creu en ell 
com una peça que pot ser 
important aquesta matei- 
xa temporada, la de l'es- 
trena dels gironins a la 
Champions League. Mise- 
houy fa temps que estava 
en l'agenda dels gironins, i 
finsitot havia arribat a so- 
nar pel Manchester City 
temps enrere. El contacte 
que ha anat mantenint el 
club amb l'entorn del fut- 
bolista ha estat clau per 
poder arribar a un acord. 
Defet, l'objectiu delclub és 
que pugui arribar a Girona 
els pròxims dies. El 


Carmelo Paniagua 
W FM, /CPE 


PATINATGE 
Paniagua és reelegit 
president. Carmelo 
Paniagua va ser reele- 
git president de la Fe- 
deració Espanyola de 
Patinatge en les elec- 
cions que es van fer 
ahir a la seu del Comi- 
tè Olímpic Espanyol. 
Els membres de l'as- 
semblea general van 
escollir entre els dos 
candidats que van pre- 
sentar els avals neces- 
saris, Carmelo Pania- 
gua i Toni Sànchez. El 
dirigent navarrès va 
tenir 96 vots mentre 
que l'exjugador asturià 
i exdirector esportiu 
del Reus Deportiu en 
va tenir 46 i hi va haver 
un vot en blanc. Car- 
melo Paniagua és pre- 
sident de la federació 
espanyola des de l'any 
2005. En aquella oca: 
sió va Superar en les 
eleccions Benedicte 
Piquer, i va ser la dar- 
rera vegada Que es van 
presentar dos candi- 
dats i es van fer les vo- 
tacions. Des de llavors 
no ha tingut rival en les 
convocatòries electo- 
rals. m 


HOQUEI PATINS 
Fernàndez i Ferrer, 
els millors porters. 
Els porters catalans 
Sergi Fernàndez, del 
Barça, i Anna Ferrer, 
del Fraga, van ser 
guardonats amb el 
Trofeu Carles Trullols 
al millor porter de l'OK 
Lliga. El blaugrana ha 
guanyat per segona 
temporada consecuti- 
va, i juntament amb el 
seu company Carles 
Grau van ser els me- 
nys golejats de la fase 
regular de la lliga amb 
49 gols, i van ajudar 
l'equip a guanyar el ti- 
tol de l'OH Lliga. D'al- 
tra banda, Anna Ferrer 
ha completat una gran 
temporada defensant 
la porteria del sub- 
campió de lliga. = 


——— 
Trial. E! pierenc 
supera Busto i amplia 
el seu avantatge en la 
general del mundial 


Albert Camps 
BARCELONA 


Toni Bou (Montesa) va 
tornar al camí de la victò- 
ria en la primera cursa del 
GP d'Alemanya que s'està 
disputant a Neunkirchen. 
El pierenc venia d'una se- 
gona posició en la segona 
cursa d'Itàlia després d'ha- 
ver guanyat les cinc pri- 
meres curses del mundial. 
Toni Bou va sumar 12 
punts (7+5) en les dues 
voltes i va superar ajusta- 
dament el basc Jaime Bus- 
to (GasGas), que va aca- 
bar amb 19 punts (1445). 
El barceloní Miquel Gela- 
bert (Vertigo) va ser sisè 
amb 44, mentre que el pi- 
lot d'Ulldecona, Adam Ra- 
ga (Sherco), que eratercer 
del mundial, només va po- 
der ser el vuitè amb 50 
punts. 

El pierenc amplia el seu 
avantatge en la general i 
ara suma 137 punts i su- 
pera per 34 punts el segon, 
el seu company d'equip el 
gallec Gabriel Marcelli que 
només ha estat quart. 
Adam Raga baixa a la 
quarta plaça de la general. 
Demà es disputarà la sego- 
na cursa. 

En el mundial femení la 
terrassenca Berta Abellán 
(Scorpa) va ocupar la ter- 
cera posició amb 18 punts 
(1315) i va quedar lluny de 
l'anglesa Emma Bristow, 
que va guanyar amb 5 
punts (342) i consolida el 
seu lideratge en el mun- 
dial. El 

MotoGP. Marc Màrquez remunta des de la tretzena plaça i acaba sisè al 
superar Maverick Viñales per només tres mil-lèsimes en el GP d'Alemanya 


‘Pole’ i victòria de Jorge 
Martin en la cursa esprint 


Albert Camps 
BARCELONA 


Jornada de dissabte rodo- 
na per a Jorge Martín, ja 
que va aconseguir la posi- 
ció preferent i la victòria 
en la cursa a l'esprint del 
GP d'Alemanya. El madri- 
leny va aconseguir, dones, 
la quarta pole de l'any i la 
quarta victòria en una cur- 
sa curta de dissabte 
d'aquesta temporada. Jor- 
ge Martín, que és el líder 
del mundial, no va sortir 
bé i fins a la tercera volta 
no es va tornar a situar en 
la primera plaça que ocu- 
pava en la graella. A partir 
d'aquí va dominar com va 
voler, tot i que no es va dis- 
tanciar gaire dels rivals. La 
segona posició va ser per a 
Miguel Oliveira, que ja ha- 
via sorprès en aconseguir 
el segon lloc en la qualifica- 
ció, mentre que la tercera 
plaça del podi va ser per al 
campió mundial Frances- 
co Bagnaia. 

La gran lluita la van pro- 
tagonitzar dos pilots cata- 
lans, Marc Márquez i Ma- 
verick Viñales, per la sise- 
na posició. El cerverí va re- 
muntar des de la tretzena 
plaça, en els darrers re- 
volts va superar el rosinc, 
que es va resistir, i va llui- 
tar fins a la línia de meta. 
Marc Márquez va avançar 
per només tres millèsi- 
mes Maverick Viñales i va 
ser el sisè. Àlex Márquez, 
que sortia cinquè, va anar 
perdent posicions i va aca- 
bar novè. 

En la qualificació els ca- 


Jorge Martin en el podi de la cursa a l'esprint del GP 


d'Alemanya Il EFE / MARTN DiVISER 


Classificacions 
MotoGP. La graella i Qursaa l'esprint 
Me Jorge Martin (Ducan) 11843 $ Ne Jorge Marta (Ducan) 2018904 
2a Miguel Oivera (apria) — aC.048 Í 2n Miguel Olivera iapriia) — 2006 
X fasi Femiades Metal — 20220: X Francesco Bagnua (Ducati) — a LIM 
4t Francesco Bagnaia (Dacatd 20.226: 4t. Enea Bastianini (Ducat) a L458 
Sè. Àlex Mirguez (Ducat)aC365 : SÈ Franco Morbidelli (Decati).. 25600 
6è Franca Morbóeli (Doci) 20.573 : 6è Mare Màrques (Ducati) 26.281 
P Maverick Viñales (Aprilia) a 0.577 Í 7È Maverick Viltales (aprilia) _a € 284 
88 Fabod Ciamanteno fuat) 2053 : 88 Brad tisder IM) 29061 
13è Marc Márquez (Ducat) QI : 9è Àlex Márquez (Ducat) 29201 
talans novanestarafortu- guel Oliveira. Alex Már- 


nats i en la Q2 Alex Már- 
quez i Maverick Viñales 
van caure i no van poder 
aconseguir estar en la pri- 
mera línia. Jorge Martín 
va fer un gran temps 
d'1:19:423, que és un nou 
rècord del circuit de Sa- 
chsenring, i va superar per 
només 48 millèsimes Mi- 


quez, que es va quedar a 
tres dècimes i mitja, va 
anar per terra en els úl 
tims minuts de la Q2. Ma- 
verick Viñales, que diven- 
dres va ser el més ràpid, es 
va quedar a cinc dècimes 
de Jorge Martín en el pri- 
mer intent, i en el segon 
intent de fer la volta ràpi- 


ééHa estat una Cursa 
increible: la victòria 
ha estat difícil perquè 
ells estaven molt a 
prop i no els podia 
deixar?) 

Jorge Martin 

DUCATI 


dava ser objecte d'una for- 
ta caiguda. 

Marc Márquez no poder 
superar la Q1. Elcerveríes 
va infiltrar pel dolor que 
tenia a la part dreta de les 
costellesial final es va que- 
dara una dècima i mitja de 
passar a la Q2. Marc Már- 
quez estava fent una dar- 
reravolta molt bonai esta- 
va millorant el seu temps 
quan se li va creuar al da- 
vant Stefan Bradl (Hon- 
da) que anava molt lent i 
estava al mig de la pista, va 
haver de frenar i va perdre 
la seva oportunitat de llui- 
tar per estar en la Q2. 


Malament en Moto2 

Els tres pilots catalans de 
Moto2 no van poder supe- 
rarla QÍ i sortiran més en- 
llà del vintè lloc de la grae- 
lla. Jeremy Alcoba (Ralex) 
ocuparà el lloc 23è, Albert 
Arenas (Ralex) estarà en 
la 25a posició i Xavier Arti- 
gas (Forward) sortirà des 
de la 28a plaça. En Moto3 
Joel Esteban (CFMoto) sí 
que va superar la Q1 amb 
el millor registre i després 
enla Q2 va ocupar la setze- 
na posició. El 


Tennis. Sviatel perd en la tercera eliminatòria de Wimbledon contra Putintseva (3-6, 6-1 i 6-2). 
Djokovic continua millorant i passa als vuitens al vèncer Popyrin per 4-6, 6-3, 6-4 i 7-6 (3) 


La número 1 mundial, eliminada 


Albert Camps 
BARCELONA / LONDRES 


La número 1 mundial, Iga 
Swiatek, va ser eliminada 
en la tercera ronda de 
Wimbledon al perdre con- 
tra la kazakh lulia Putint- 
seva per 3-6, 6-1 i 6-2. La 
polonesa va ser superada 
per la jugadora número 35 
del rànquing WTA en un 


partit de gairebé dues ho- 
res (1h59) en què nova sa- 
ber respondre al bon joc de 
la seva rival. Putintseva va 
cedir el primer set, però a 
partir del segon, en què va 
guanyar cinc jocs consecu- 
tius, va començar a mos- 
trar el seu gran nivell, va 
anivellar el partit i en la 
tercera màniga es va avan- 
çar amb un 4-0 que des- 


prés va saber manteniries 
va classificat per als vui- 
tens. La kazakh Elena Ry- 
bakina, la quarta favorita, 
va derrotar en menys 
d'una hora (57) la danesa 
Caroline Wozniacki per 
6016-1. 

Novak Djokovic es va 
classificar per als vuitens 
al derrotar en tres hores i 
cinc minuts Alexei Popy- 


rin per 46, 6-8, 64 i 76 
(8). El serbi, segon favorit, 
Va fer un pas més cap a la 
seva intenció de lluitar pel 
títol i després de perdre el 
primer set contra l'austra- 
lià, el 47è del rànquing 
ATP, va millorarel seujoci 
poc a poc es va anar impo- 
sant a un dur rival que no 
es va rendir en cap mo- 
ment. El 


st 


Swiatek en un moment del 
partit W EFE / TM IRELAND 


FÓRMULA 1 

Bogeria anglesa a Sil- 
verstone. Davant de 
150.000 espectadors 
els pilots anglesos var 
voler regalar als seus 
compatriotes una Q3 
impressionant i avui 
sortiran en les tres pri- 
meres posicions: Geor- 
ge Russell (1:37:529) 
seguit de Lewis Hamil- 
ton i de Lando Norris 
(McLaren). El vigent 
campió i líder del mun- 
dial, Max Verstappen 
(Red Bull), sortirà des 
de la quarta posició, 
Carlos Sainz (Ferrari) 
sortirà cinquè i Fer- 
nardo Alonso (Aston 
Martin), desè. m 


talana va acabar en la 
segona posició en el 
campionat d'Espanya 
de federacions auto- 
nòmiques que es va fer 
ala Nucia. Catalunya 
va tornar a ser segona, 
com l'any passat, des- 
prés de sumar 505,5 
punts en les 42 proves 
disputades. El títol va 
ser per a Madrid amb 
532.5 punts i la tercera 
plaça la va ocupar el 
País Valencià (474,5). 
Catalunya va aconse- 
guir vuit victòries, set 
segones posicions i 
cinc terceres places. 
Les victòries dels atle- 
tes catalans les han 
aconseguit Laura Re- 
dondo en el martell 
(65,98 m) i Marta Mit- 
jans en els 800 m 
(2:05.11) en la catego- 
ria femenina, i Roman 
Adalia en el triple 
(15,45 m), llias Fifa en 
els 5.000 m 
(14:22.95), Javier Lo- 
rente en els 400 m 
tanques (50.60), Pol 
Retamal en els 100 m 
(10.55), Carlos Sáez en 
els 1500 m (3:44.20) i 
Jaouad Hssini en els 
3.000 m obstacles 
(8:56.44) en la mascu- 
lina. = 


Esther Guerrero com- 
peteix avui a París. 
La banyolina Esther 
Guerrero disputa avui 
els 1.500 m del miting 
de París de la lliga del 
Diamant. Estarà acom- 
panyada per la migfon- 
dista de Palma Daniela 
Garcia. Destaca la pre- 
sencia de la doble 
campiona olimpica de 
1.500 m, la kenyana 
Faith Kipyegon. m 

BREUS 


Mack en una imatge 
d'arxiu W Figa 


BÀSQUET 

L'Spar Girona fitxa 
Natasha Mack. La pi- 
vot (1,93 m, 1997) de 
les Phoenix Mercury a 
la WNBA serà la refe- 
rència a la pintura del 
conjunt gironi el curs 
vinent. És el sisè fitxat- 
ge i té passaport de 
Montenegro, selecció 
amb què va acreditar 
13,8 punts, 11 rebots i 
22.8 de valoració en 
l'últim Europeu. L'últi- 
ma temporada va ju- 
gar al Botas turc i, en 
les dues anteriors, 
amb el Lublin polonès, 
amb què va guanyar la 
lliga el 2023. m 


Espanya es juga avui 
el bitllet als Jocs. 
Amb el blaugrana Willy 
Hernangómez com a 
estrella (26 punts), ju- 
garà avui (20.30 h) 
contra les Bahames la 
final de la fase del pre- 
olímpic que es juga a 
València amb un bitllet 
per als Jocs en joc. Qui 
guanyi serà a la cita 
olímpica. Els de Scario- 
lo van superar Finlàn- 
dia (81-74). Les Baha- 
mes no van tenir com- 
passió del Líban (89- 
72) amb exhibició de 
l'NBA Deandre Ayton 
(24 punts, 15 rebots i 
36 de valoració). m 


Antetokounmpo su- 
pera Doncic. Er la fa- 
se del preolímpic d'Ate- 
nes, Grècia va eliminar 
l'Eslovènia (96-68) de 
Doncic (21 punts), que 
no estarà en els Jocs, i 
avui els grecs jugaran 
contra Croàcia, que va 
eliminar ahir la Repú- 
blica Dominicana de 
Feliz (80-77) amb 25 
punts d'Ivica Zubac. | 
en el preolímpic de Ri- 
ga (Letònia), la selecció 
del Brasil de Huertas 
jugarà la final contra 
Letònia. Els brasilers 
van superat les Filipi- 
nes (71-60) i Letònia, el 
Camerun (72-59). = 


Ciclisme. Fi de la primera setmana amb l'etapa de mitja muntanya que té 32 km en 14 trams 
de carreteres blanques, sense asfaltar, l'endemà que Girmay fos el primer a repetir victòria 


La grava, també al Tour 


Borja Sànchez 
LES-DEUX-EGLISES / GIRONA 


La creixent i fins a cert 
punt desmesurada fallera 
per les bicis de gravel, el 
producte més rendible del 
sector de la bici des de la 
pandèmia, és el motiu pel 
qual la cursa més impor- 
tant del planeta no ha po- 
gut escapar a la disciplina 
que han adoptat molts afi- 
cionats per fugir de la jun- 
gla de l'asfalt i, d'aquesta 
manera, envair camins de 
terraja existentsifinsitot 
menyspreats en un passat 
recent pels usuaris de la 
BTT o deles mateixesbicis 
dissenyades amb una alta 
càrrega aerodinàmica i 
per escalar ports optimit- 
zant l'esforç del corredor. 
Ja només faltaran les elèc- 
triques, per traslladar el 
que hom es trobarà en 
llocs aparentment tran- 
quils i poc transitats si 
surt a passejar. 

Un total de 199 quilò- 
metres amb 32 de trams 
repartits en 14 sectors, sis 
dels quals al final del que 
s'anomena carretera blan- 
ca —sense asfaltar- aimat- 
ge i semblança de la Stra- 
de Bianche, en palmarès 
de la qual hi ha Tadej Poga- 
car (2022 i 24), Thomas 
Pidcock (283), Wout van 
Aert (20) i Mathieu van 
der Poel (21). La destresa 
de tots quatre contrasta 
amb la prudència que han 
d'adoptar Evenepoel, Vin- 
gegaard o Roglic per aca- 
bar una primera setmana 
en què, fins ahir, cap cor- 
redor ni equip tenia dos 
triomfs. 

L'eritreu sortint als dia- 
ris, en alguns obrint porta- 
da,enlajornada dela sego- 
na volta de les legislatives 
franceses quan fins la set- 
mana passada cap corre- 
dor negre havia guanyat al 
Tour afegeix excepcionali- 
tat a la primera edició del 
Tour que no s'acaba a Pa- 
rís. laixò que el final d'ahir 
sí que s'adequava més al 
corredor que dilluns va 
sorprendre els velocistes a 
Torí. Unarectaintermina- 
ble amb una rampa del 5% 
a l'últim quilòmetre li ana- 
vacom l'anell al dit, al líder 
de la regularitat i Girmay 
va superar un especialista 
com Jasper Philipsen (AF 
pecin), que l'any passat 
s'havia imposat en quatre 


Els protagonistes 


44 Guanyar una etapa 
ja és increible. Dues, 
amb el mallot de la 
regularitat, és més 
especial. La primera 
em va alliberar i tenia 
molta confiança33 
Biniam Girmay vresuascit 


decisiva, la vaig 
reconèixer i poden 
passar moltes coses. 
No hi ha un favorit 
clar, hauria dit Mads 
Pedersen33 


Tadej Pogacar var 


Biniam Girmay en el desenllaç a Colombey-les-Deux-Eglises W GUILLAUME HORCA LELO / EFE 


ééEstic emocionat i 
una mica nerviós: 
tinc moltes ganes de 
descobrir aquests 
camins i alhora sé 
que pot passar 
qualsevol cosa33 
Remco Evenepoel sou ca 

ETAPA 9 (199 km) 


Modes (158 m) 


ami de Bie hsur- Barse (133 m) 
ami de Ra de Parades (UB m) 


Cami de Thiettrain a Magnat (170 m) 


Cami de lanches sar Ourena Chaconay (22m)) 

dels cinc esprints de la 
cursa. La caiguda del belga 
dilluns va obrir les opcions 
aaltres velocistes encaraa 
Itàlia i, ahir i sense Peder- 
sen (Lidl), el tercer corre- 
dor que abandona, en el 
cas del danès a consequèn- 
cia de la caiguda de dime- 
eres en la recta final i que 
no té rival si la carretera 
s'inclina cap amunt en 
una arribada massiva, 
propiciaven: un segon 
triomf de Biniam Girmay. 


Més d'un terç 
Si Girmay es va assegurar 


Classificacions 


Etapa 8 (183,4 km) 

Ar E. Girmay (imermarcó) 48€450 
2a L. Philipsen (Apecin) m.t. 
X A. De Lie (Lotto). mi 
41 P. Ackermann (Israel) m.t. 
SÈ M. Van den Berg (EF). mi 
6è R. Gibbons (Lid) mi 
RA. Targs (lotalEneges — m1. 
Bè F. Wright (Bahrain). mi. 
984. Aranbara (Movistar) —m. i 


1085. Evenepoel (Sentall —.m. i 
1è 5. Kragh Andersen (Alpecia).m. t. 
IZÈ A Kristoti (umoa) mi 
Bè T. Pogacar (UAE). mi 
IG M. Soler (LA) 2846 
General (1.325.2 km) 

eL Pogacar (UAE). maB 
25. Evenegoe (Souda) 20:33 
X1 Viagegaaró (vema) a HS 


41. Begic (ed Bul. at% 
SÈL AYSO (UAE) aeann è 26 
6È 1 Almeida (UAE) 2247 
RC Radrige (mes) aż3l 
Sè U. Landa (Sontall 235 


SÈ ML. Jorgenson (Visma) — 3463 
10è A viasov (hed Bul) —3436 
T3È M. Soler (tAE). 25149. 
Muntanya 

111 Abrabamyen (Uso) 13 ponts 
20T PORCS (UAE) 20 
XV Madouas (Groupama)... 31 
Regularitat 

Wr E. Girmay (imermarchél 216 panis 
Ja 1. Philipsen (Alpecin) -128 
XL Abrahamsen (Lao) NT 
Joves 

Ir R. Evenepoel (Sosta) 3101-46 
28 1. Ayuso (UAE) ara 


XC sodrigoez (mes). ars 
Equips 

Ar UAE Team Emirates 9480834 
Ta Soati Quct-Step ami 


3 Fed Bull- Eora - Hansgroe. 2831 


el verd ahir, ja amb els 
punts de lesprint inter- 
medi i abans d'aixecar els 
braços a meta, Jonas 
Abrahamsen (Uno-X) va 
agafar fort el mallot de lí- 
der de la muntanya su- 
mant el màxim de punts i 
assegurant-sel fins dime- 
cres, quan la cursa arriba 
al Massís Central. Serà 
l'etapa 10 i el noruec igua- 
larà el rècord que el belga 
Ludo Peeters (1953) vaes- 
tablir el 1984. El mallot de 
punts, Neilson Powless i 
Stefan Bissegger (EF) ha- 
vien format la primera es- 
capada i el de l'Uno-X es va 
quedar sol al davant des 
del quilòmetre 31 fins que 
en quedaven menys de 15. 
Ja són més d'un terç dels 
1.300 Em recorreguts en 
línia escapat i, quan el pi- 
lot el va atrapar, només la 
lluita per les posicions als 
primers llocs del grup van 
afegirtensió a una jornada 
que abans de l'inici i en al- 
gun altre moment havia 
accentuat la pluja. 


ANUNCI OFICIAL 


FEDERACIÓ CATALANA 
D'HALTEROFÍLIA 
Convocatòria 
d'assemblea general 
extraordinària 


De conformitat amb el que disposa 
els nostres Estatuts, i per acord de 
la Junta Directiva de la Federació 


en el format seguent 


ASSEMBLEA GENERAL 


Data: 27 de juliol de 2024 

Horari: a les 15:00 hores en 1* 
convocatòria i a les 15:30 en 2 
Lloc: Telemàtic. Es proporcionarà 
enllaç fins a 24 hores abans de la 
reunió. 


ORDRE DEL DIA 


Aprovació acta Assemblea General 
Extraordinària anterior. 


Informe President i Secretari. 
Estat patrocinis, 
- -Adscripciós o col.laboració de 
gimnasos petits a clubs. 
- Pagaments de llicències i 
quotes. Segregació llicències 
(RFEH). 
- Protocol de comunicacions i 
resolució de dubtes a FCH. 
- Informes de bestreta i solucions. 
- itinerari 2024-2028. 


Informe Direcció Tècnica. 
ompeticions. 
curs entrenador 


- Campus Estiu i Hivern 
- Marxandatge FCH. 


Informe Comité de Jutges. 
- Pautes competició. 
Post-mortem juliol. 
- Incidències en seus 
catalanes. 
- Modificació Art. 27 de les B.R.: 
OWLCMS 
Material a clubs en relació 
al Art. 27. 
- Curs jutges (del curs N1) i 
revisió dels jutges PCH. 


Torn obert de paraules. 


Miguel Moreno Gómez. 
Barcelona, 27 de juny del 2024 


Nota important: D'acord amb el 
Decret 159/2005 de 26 de juliol, la 
representació de Clubs recaurà en 
el/la President/a o la persona que 
estatutàriament, el/la substitueix 
(el/la vicepresident/a). En aquest 
cas, haurà de portar escrit de 
delegació degudament signat pel/ 
per la President/a. 

Barcelona fa un pas més per 
tornar a ser olímpica: èxit de 


les UFEC Gaming Series 


Ahirel'Museu Olímpic i de l'Esport 
Joan Antoni Samaranch’ ha estat 
l'escenari de les UFEC Gaming Se- 
ries, un projecte de les federacions 
esportives catalanes i la Unió de Fe- 
deracions Esportives de Catalunya. 
Estracta d'un esdeveniment que ha 
comptat amb les finals presencials 
dela LligaCatalana d'eSports, a més 
de diferents proves d'exhibicions. 
Un total de 200 jugadors i juga- 
dores han lluitat per les corones a 
les diferents disciplines, i finalment 
han estat Albert Gracia (Madden 
NFL de futbol americà), Pere Garri- 
ga (Lichess org d'escacs), Reial Club 
Nàutic Barcelona (EXR de Rem), 
Alex Fernàndez (Asseumo Corsa), 
Adrian Salanova (Tkd de taekwon- 
do), Brandor Sierra (MLB The Show 
de beisbol), Ignasi Lligadas (GT7/ 
Assetto Corsa) i Xavier Riera (FC24 
de futbol). A més, els jugadors i ju- 
gadores de Ball Esportiu han rebut 
un reconeixement per la seva par- 
ticipac 
Les competicions han fet vibrar 
al públic assistent al Museu Olímpic, 
que ha comptat amb el casteig en ca- 
talà i en directe pel canal de Twitch 
Gufecgamingseries de Norman Ló- 
pez, l'streamer en català amb més 
d'11.000 seguidors a Twitch i supe- 
rant les 13.000 persones seguidores a 


les seves xarxes socials, acompanyat 
per Pal Cartedoirai Edgar Manchado. 

A més, la jornada ha comptat 
amb la presència de les següents 
autoritats: Santiago Deo, represen- 
tant del Comité Olimpico Español; 


"PITCH-AND-PUTT 


Daniel Bravo, secretari general de 
la CUFADE: Isabel Pérez, secretaria 
general de la UFEC: i Frank Terron, 
director de la Fundació Barcelona 
Olímpica i del Museu Olímpic i de 
l'Esport 


Barcelona, a l'horitzó 
d'uns possibles Jocs 
Olímpics d'eSports 

Aquesta jornada reforça l'aposta 
de la UFEC pels eSports, i coincideix 
queelComitè Olímpic Internacional 


Manuel Amor, 
campió del món de 
Pitch 8: Putt 


El català Manuel Amor es va pro- 
clamar campió del món individual 
de Pitch & Punt al IV World Stroke- 
play Championship que es va jugar 
al Club de Campo de Vigo, a Galícia. 

Amor va signar 4 targetes de joc 
de 45, 50, 44146 cops, un total de 31 


cops sota par (185 en total) 

A la classificació final va finalit- 
Zar com a guanyador Manuel Amor 
.31 cops, Riera Earls subcampió 
amb -28 i tercer classificat el també 
irlandès John-Ross Crangle amb 


37 
-27 


Especialistes en Assegurances per a Federacions 
Esportives, Clubs i esportistes professionals 


unifedesport 


Sports Insurance Broker 


Consulta'ns: federaciones.seguros@aon.es 


(COI) s'ha posicionat a favor crear 
els primers Jocs Olímpics d'eSports. 
blea del COI haurà de donar 
el vistiplau a aquesta decisió ala Ses- 
sió que es durà a terme a París en vi- 
gílies dels Jocs Olímpics, del 22 al 24 
de juliol. Des de la UFEC llencem la 


L'asse 


proposta perquè Barcelona sigui la 
seu d'aquests nous Jocs Olimpics i 
així La ciutat recuperi l'esperit olím- 
pic del 92: 

"Des dela UFEC apostem perquè 
Barcelona pugui ser seu d'uns Jocs 


Olímpics d'eSports. Tenim un gran 
bagatge en esdeveniments digitals 
i portem en les darreres quatre edi- 
cions de la lliga catalana d'esports 
demostrant que estem capacitats" 
ha afirmat Isabel Pérez, secret: 
general de la UFEC 

"Barcelona segur que pot ser seu 
per organitzar aquests Jocs, i la jor- 
nada d'avui ha estat un clar exemple. 
Es donarà suport a aquesta possible 
candidatura" ha assenyalat Santiago 
Des, representant del COE. 


Pep Riera Font 


El món et 
preguntarà 
qui ets 


er als més malalts de futbol, els mundials i les eurocopes ser- 

veixen, a part de tenir partits a dosis extres fora de tempo- 
rada, per veure la contraposició de models futbolístics i intentar 
esbrinar cap a on va aquest esport. Si més no, per als que som 
malalts malalts i tenim ja una considerable perspectiva tempo- 
ral. No en sabem encara el desenllaç, però ja hem vist de quin 
peu calça cada selecció que hi ha participat. Podem, dones, pre- 
guntar-nos: de què va aquesta Eurocopa d'Alemanya? 

Tenia força raó al seu moment, però ja fa anys que el futbolno 
va segons la teoria de Gary Lineker: "El futbol és un esport que 
van inventar els anglesos, juguen onze contra onze i sempre 
guanya Alemanya." Era segurament una exagerada simplifica- 
ció, però hi havia certesa en aquella afirmació, feta quan ell era 
jugador en actiu durant el mundial d'Itàlia 1990. Ell mateix, ja 
com a brillant comentarista de futbol, la va actualitzar el 2018 
quan Alemanya va caure eliminada del mundial en ser derrota- 
da per Corea del Sud: "El futbol és un joc senzill. Vint-i-dos juga- 
dors persegueixen la pilota durant 90 minuts i, al final, els ale- 
manys no sempre guanyen." 

Efectivament, havien passat moltes coses en els gairebé tren- 
ta anys que separaven la frase original de la seva revisió. Havíem 
vist coses que potser mai hauríem imaginat, fins i tot com es 
capgiraven els tòpics davant els nostres propis ulls. Havíem vist, 
per exemple, com el Brasil aparcava el jogo bonito i posava una 
cuirassa tàctica a la creativitat natural dels seus jugadors per 
guanyar mundials com el del 1994 o el del 2002. Havíem vist 
com l'exjugador Jürgen Klinsmann va fer una revolució contra- 
cultural al seu país al capdavant de la selecció alemanya i va con- 
vertir una màquina implacable i avorrida en un model de futbol 
propositiui atacant. I havíem vist, també, com Espanya abando- 
nava la improductiva i ridícula furia per abraçar el futbol G els 

Kimmich i Dani Olmo, en plena lluita, durant l'Alemanya-Espanya W EFE / EPA / ANNA SDLACY 


jugadors) modern i creatiu que produien primer Rij- 
kaardi després Guardiola en el Barça, per acabar gua- 
nyant dues eurocopes seguides i un mundial. I més 
coses, havíem vist. 

En definitiva, s'han viscut anys de profunds canvis 
de model en molts països, retroalimentant-se amb 
el que estava passant en les lligues respectives i els 
equips de referència. I al mateix temps, s'ha produit 
un procés d'hibridació i d'uniformització per l'avenç 
del treball tàctic que ha fet desaparèixer els trets més 
distintius però que també ha igualat les prestacions 
entre els clàssics dominadors del futbol i els emer- 
gents. En aquest món en què qualsevol selecció pot 
guanyar qualsevol altra, distingir-se no és fàcil. Segu- 
rament no pensava en clau futbolística, però el filòsof 
Carl Jung va deixar dit: "El món et preguntarà quiets, 
i si no ho saps, el món t'ho dirà." En aquesta Euroco- 
pa, hi ha equips que ens diuen qui són (i ens permeten 
gaudir-los) i altres a qui no els importa queels diguem 
el que podrien ser i no són (i per això ens fan ràbia). 
En el primer grup, per sort, hi ha la majoria de selec- 


cions participants. Les més propositives i potents de 
totes s'han eliminat entre elles: Alemanya i Espanya. 
Va ser un duel de dos equips que volien guanyar, en 
què durant molts minuts l'amfitriona va ser millor en 
el domini de la pilota i del joc, però l'equip de De la 
Fuente va tenir l'encert de mantenir el model d'èxit 
dels anys 2008 al 2012 i es va imposar al final. 

Al costat fosc hi ha França i Anglaterra al capda- 
vant. Deschamps i Southgate disposen de plantilles 
que els podrien permetre que jugar bé (i a més gua- 
nyar) no fos cap luxe, però, al contrari, neguen elta- 
lent dels seus jugadors rere plantejaments nefastos 
per al públic i, per tant, per al futbol. 

Portugal estaria una mica entremig. Va jugar força 
bé contra França, però Robert Martínez no ha estat 
capaç de treure el millor rendiment d'un equip ple de 
talent (però que ha jugat amb deu per la tossuderia de 
posar-hi Cristiano), com ja li va passar amb Bèlgica. 

Queden vius representants de les dues tendències. 
Veurem qui guanya al final. I si hem de fer com Line- 
ker, que sigui perquè, qui sigui, hagi fet cas a Jung. 

Fornells Motor 


ED HYUNDAI 


Carretera Nacional lla, Km 710. Fornells de la Selva / Girona 
I també a Figueres, Olot, Banyoles, Blanes i Palafrugell 

Autonomia a la ciutat (am) $87 (bateria de 38 kW) 626-710 (bateria de 77 kWh) Valors de consuma i emissions obtinguts 
segons el nou cicle d'homologació WLTP. 

